钦定古今图书集成/明伦汇编/氏族典/第110卷 > 崔宽
## 钦定古今图书集成/明伦汇编/氏族典/第110卷 > 崔宽

按《魏书崔元伯传》：“清河崔宽，字景仁。父剖使宽送款，
世祖拜威远将军、岐阳令，赐爵沂水男。遣使与宽俱
西，抚慰初附。还京，拜散骑侍郎、宁朔将军、安国子。未
几，出为弘农太守。初，宽之通款也，见司徒浩，浩与相
齿，次厚存抚之。及浩诛，以远来疏族，独得不坐，遂家
于武城。后袭爵武城公，镇西将军，拜陕城镇西将。宽”
性滑稽，能得民庶忻心，诸镇之中，号为“能政。”及解镇
还京，民多追恋，诣阙上章，高祖嘉之。延兴二年卒，年
六十三。